Diari Oficial de la Generalitat Valenciana


Sumari del DOGV 737, del 07-01-1988 (1988/810306)

DECRET 212/1987, de 28 de desembre, del Consell de la Generalitat Valenciana, pel qual es crea el Comitè per a l'aplicació del Programa d'Habitatges Socials de la Comunitat Europea del Carbó i de l'Acer (CECA) en la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1987/12/28/212/dof/vci/html**

### Dades del document

Número de DOGV
:   737

Data del DOGV
:   07-01-1988

Secció del DOGV
:   DISPOSICIONS GENERALS

Número del document
:   1988/810306


Data del document
:   28-12-1987

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Anàlisi jurídica

Decret 212/1987, de 28 de desembre, del Consell de la Generalitat Valenciana, pel qual es crea el Comité per a l'aplicació del Programa d'Habitatges Socials de la Comunitat Valenciana Europea del Carbó i de l'Acer (CECA) en la Comunitat Valenciana.  
L?article 54 del Tractat CECA autoritza a la Comissió de les Comunitats Europees a facilitar el finançament del programa d'inversions, de treballs i d'instal·lacions que contribuesquen directament a la competivitat dels productors del carbó i de l'acer.  
Així mateix, la CECA persegueix com a objectius propis, l?expansió econòmica, el desenvolupament de l?ocupació, la millora del nivell de vida, la readaptació professional de treballadors excedents i la reestructuració de les indústries del sector.  
En aquest sentit, la CECA ajuda a la construcció, a la compra o a la modernització d'habitatges per als treballadors del carbó i de l'acer mitjançant l'assignació de préstecs a llarg termini amb una taxa d?interès de 1'1% anual. La CECA persegueix d'aquesta manera la millora de les condicions de vida dels treballadors des de 1954. En 1986, la Comissió va decidir posar en marxa el Segon Tram del seu Desè Programa d'Habitatges Socials CECA, amb un contingut total de 50.269.384 d'ECU, dels quals han estat assignats a Espanya en l?àmbit del Segon Tram del Desè Programa (Període 18851902) 6.500.000 d'ECU.  
D'acord amb les Orientacions per a la posada en execució del Desè Programa d'Habitatges Socials CECA, aplicable durant el període 1984-1988 (Diari Oficial de les Comunitats Europees de 14 de maig de 1985, número C.119/3-4) és necessària la constitució de Comitès Regionals Mixtos, en què estiguen representats la part social de les indústries CECA, el sector empresarial corresponent i l'Administració Pública, perquè en estreta col·laboració amb la Comissió de les Comunitats Europees, aquesta acorda la concessió dels préstecs esmentats.  
En atenció d'aquestos motius, i a proposta del Conseller d'Obres Públiques, Urbanisme i Transports, i amb la deliberació prèvia del Consell en reunió del dia 28 de desembre de 1987,  
DECRETE:  
Article primer Es crea el Comitè Valencià d'Habitatges Socials CECA amb la funció d'informar les sol·licituds dirigides a la Comissió de les Comunitats Europees, en base a les orientacions que l?esmentada Comissió establesca en els corresponents Programes d'Habitatges Socials CECA.  
Article segon  
El Comitè està integrat pels següents membres:  
President: El Conseller d'Obres Públiques, Urbanisme i Transports.  
Secretari: El Director General d?arquitectura i Habitatge de la Conselleria d'Obres Públiques, Urbanisme i Transports.  
Vocals:  
a) Per l'Administració Pública:  
- El Director General d?Indústria i Energia de la Conselleria d?Indústria, Comerç i Turisme.  
- L?Alcalde-President de l'Ajuntament de Sagunt.  
b) Per la representació empresarial:  
- Dos representats de l?empresa Alts Forns del Mediterrani, SA.  
c) Per les organitzacions sindicals de treballadors:  
- Un representant de cadascun dels sindicats més representatius a nivell estatal.  
Article tercer  
La Comunitat Valenciana, a través de la Direcció General d'Arquitectura i Habitatge, de la Conselleria d'Obres Públiques, Urbanisme i Transports, prestarà el suport tècnic necessari per al funcionament del Comitè.  
Article quart  
El funcionament del Comitè s'ajustarà a les normes contingudes en el Capítol II, del Títol I de la vigent Llei de Procediment Administratiu i a les que de forma específica dicta mitjançant Ordre el Conseller d'Obres Públiques, Urbanisme i Transports.  
DISPOSICIONS FINALS  
Primera  
El Conseller d'Obres Públiques, Urbanisme i Transports queda facultat per a dictar les Ordres i adoptar les decisions necessàries per assegurar el funcionament del Comitè.  
Segon  
La present disposició entrarà en vigor el mateix dia de la publicació en el Diari Oficial de la Generalitat Valenciana.  
València, a 28 de desembre de 1987.  
El President de la Generalitat,  
JOAN LERMA I BLASCO  
El Conseller d'Obres Públiques, Urbanisme i Transports,  
RAFAEL BLASCO I CASTANY


Còpia Permalink ELI